TAXMANN
టాక్స్‌మ్యాన్‌ నుంచి ‘జిఎస్‌టి ఎక్సెలెన్సీ కేంద్రం
హైదరాబాద్‌,జూన్‌ 29:: జిఎస్‌టి సువిధ ప్రొవైడర్‌ ట్యాక్స్‌మ్యాన్‌ కొత్తగా అమలులోకి వస్తున్న జిఎస్‌టి పై సంపూర్ణ అవగాహనకోసం జిఎస్‌టి సెంటర్‌ఆఫ్‌ ఎక్సెలెన్స్‌ ఏర్పాటుచేసింది. శాప్‌ జిఎస్‌పి సేవలతో ఈ సాప్ట్‌వేర్‌ను అనుసంధానించారు. ఒన్‌సొల్యూషన్‌ సాప్ట్‌వేర్‌ను జిఎస్‌టికోసమే ప్రత్యేకించి నగరంలో ఆవిష్కరించారు. ట్యాక్స్‌మాన్‌ టెక్నాలజీస్‌ సిఇఒ పియమూష్‌కుమార్‌ మాట్లాడుతూ జిఎస్‌టి అమలుతో కంపెనీలకు కష్టాలుసైతం పెరుగుతాయని, ఇన్వాయిస్‌లన్నీ ఖచ్చితంగా జిఎస్‌టి నిర్దేశించిన రీతిలోనే ఉండాలన్నారు.
ప్రతినెలా కంపెనీలు తప్పనిసరిగా ఫైల్‌చేసే రిటర్నులు దృష్టిలో ఉంచుకుని ఒన్‌సొల్యూషన్‌ సృష్టించామ న్నారు. టాక్స్‌మాన్‌ జిఎస్‌టి సెంటర్‌ఆఫ్‌ఎక్సెలెన్స్‌ను ప్రత్యే కించి ఛార్టర్డ్‌ అకౌంటెంట్లు, కంపెనీ సెక్రటరీలు, కాస్ట్‌ అకౌం టెంట్లు, అడ్వొకేట్లు, పన్ను ప్రాక్టీషనర్లుకోసం డిజైన్‌చేసినట్లు వివరించారు. జిఎస్‌టికి సిద్ధంచేయడంతోపాటు జిఎస్‌టి అంగీకరించేలా తీర్చిదిద్దినట్లు వెల్లడించారు. ట్యాక్స్‌మాన్‌ జిఎస్‌టి సెంటర్లు పలునగరాల్లో చూపించడంతోపాటు ప్రాక్టీ షనర్‌ను సంప్రదించే అవకాశం కల్పిస్తుందన్నారు.
ఈ సాఫ్టవేర్‌,జిఎస్‌టి ఎక్సెలెన్సీ కేంద్రంపై గ్రోత్‌ అండ్‌ అలయెన్సెస్‌ ట్యాక్స్‌మాన్‌ హెడ్‌ అన్ష్‌భార్గవ మాట్లాడుతూ జిఎస్‌టిక్రెడిట్‌ మెకానిజానికి ఒకదానితో ఒకటి ఇన్వాయిస్‌లు మూలమని, జిఎస్‌టిఎన్‌టాక్స్‌క్రెడిట్‌ను ఎలాంటి తిరస్కరణకు గురిచేయకుండా ఉండేందుకు అన్నిపార్టీలు ఇన్వాయిస్‌లనున ముందుగానే సమన్వయం చేయాల్సి ఉంటుంద న్నారు. జిఎస్‌టికి అవసరమైన ఇన్వాయిస్‌ను పన్ను చెల్లింపుదారులు జూలై ఒకటి నుంచే విడుదల చేయవచ్చున్నారు. జిఎస్‌టి రిటర్నులు దాఖలుచేయడం కోసం సాఫ్ట్‌వేర్‌లో ఉపయోగించిన సంబంధిత సమా చారాన్ని ఐటిఆర్‌, టిడిఎస్‌ రిటర్నులు దాఖలుచేసే సమయంలో ఎలాంటి క్లిష్టతలేకుండా వాడుకోవచ్చన్నారు.